
Naslov: Terjajo asfaltiranje ceste Planina-Sevnica
Napoved za voditelja:

Kljub večkratnim obljubam, ki so bile izrečene ob protestnih zaporah ceste Sevnica - Planina pri Sevnici in tudi ob drugih zahtevah, je ta cesta še vedno delno - v dolžini poltretjega kilometra - makadamska. Ljudje so zato ogorčeni. Ker dosedanje prošnje in zahteve niso rodile pravih rezultatov, sta se zdaj za posodobitev te najkrajše povezave Posavja s Štajersko zavzela tudi sevniški in šentjurski župan, ki v tem vidita tudi možnost za boljše sodelovanje med občinama.
T- S Planine pri Sevnici GORAN ROVAN /

X- Snemalec in montažer Tomi Naglič /

Jezni krajani so že večkrat zaprli cesto Planina-Sevnica in terjali, da jo država asfaltira in razširi, saj je zdaj preozka in nevarna.
T- SREČKO OCVIRK /
X- župan občine Sevnica /

"Gre za državno cesto drugega reda in povezuje Posavje s Štajersko, Slovenijo in to je najkrajša pot. Tudi če bo tretja razvojna os v kratkem zgrajena rabimo mrežo državnih cest, ki bo korektna. In zato se borimo za izboljšanje te državne ceste."
T- MARKO DIACI /
X- župan občine Šentjur /
"Od direkcije za ceste RS pričakujemo nadaljevanje projekta Planina-Sevnica, ki letos praznuje že 15. obletnico in pa z izboljšanjem te prometne povezave bi lahko te tokove še pojačali in pa seveda sodelovanje še popestrili." 
Župana soglašata, da sta cesti Planina-Sevnica in navezovalna cesta Dramlje-Šentjur pomembni tako za Kozjansko in Obsotelje kot za Posavje. V državnem proračunu pa zanje še vedno nimajo zagotovljenega denarja.
T- TOMAŽ WILLENPART /
X- vodje sektorja za investicije pri DRSC /
"No, realnost je taka, da v letošnjem letu ocenjujemo, da bomo lahko razpisal le približno 400 metrov, na razpolaga imamo slabih 400 tisoč evrov. Za ostal del ceste, ki je po naši oceni med prioritetami, ki jih je potrebno rešiti, pa je zaenkrat zagotovljeno do leta 2016."
V Sevnici in Šentjurju so prepričani, da bi lahko to cesto obnovili tudi s pomočjo evropskih sredstev, seveda pa je za to potrebno pripraviti ustrezne projekte.
